cyanic-selkie/wikianc huggingface dataset:
Կենդանիների արական սեռական օրգաններ
Ծանոթագրություններ
Կատեգորիա:Սեռական օրգաններ Կատեգորիա:Անատոմիա Կատեգորիա:Մարդու անատոմիա Կատեգորիա:Սեքսուալություն Կատեգորիա:Բազմացման համակարգ Կատեգորիա:Բազմացում Կատեգորիա:Կենդանու անատոմիա Կատեգորիա:Տղամարդու սեռական օրգաններ Կատեգորիա:Օրգաններ Կատեգորիա:Լատիներեն բառեր և արտահայտություններ Կատեգորիա:Միզային համակարգ Կատեգորիա:Կենդանիներ Կատեգորիա:Մարդու սեռականություն Կատեգորիա:Միզասեռական համակարգ Կատեգորիա:Արտազատական համակարգ
Հակոբ Հովնաթանյան
Հակոբ Հովնաթանյան, հայ նկարիչ, մանրանկարիչ։
Նաղաշ Հովնաթանի որդին և աշակերտն է։ Նրա հիմնական նկարներն են եկեղեցական պատկերներն և որմնազարդերը ։
Կենսագրություն
Հակոբ Հովնաթանյանը ծնվել է 1692 թվականին Շոռոթ գյուղում (ներկայիս Ադրբեջանական Հանրապետությունում)։ Նախնական կրթությունը ստացել է տեղի դպրոցում, որտեղ նրան դասավանդել է իր հայրը Նաղաշ Հովնաթանը ։ 1710 թվականին տեղափոխվել է Թիֆլիս։ Հոր և իր եղբայր Հարություն Հովնաթանյանի հետ նկարազարդել են ձեռագրեր, հոր հետ որմնանկարներով զարդարել են Էջմիածնի եկեղեցին ։
Արտաքին հղումներ
Կատեգորիա:Հայ նկարիչներ Կատեգորիա:Հայ մանրանկարիչներ Կատեգորիա:Հայ աշուղներ
Օզերնովսկի
Օզերնովսկի (Озерновский), գյուղ Ռուսաստանի Կամչատկայի երկրամասի Ուստ-Բոլշերեցկի շրջանի կազմում։
Կաժարի
Պատմություն
Քաղաքը հիմնադրվել է 1948 թվականին նոյեմբերի 15-ին։
Օզերնովսկի
Արտաքին հղումներ
Կատեգորիա:Ռուսաստանի գյուղեր Կատեգորիա:1907 թվականին հիմնադրված բնակավայրեր Կատեգորիա:Ռուսաստանի Կամչատկայի երկրամասի Ուստ-Բոլշերեցկի շրջանի բնակավայրեր
Կաժարի
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Լիբերոզե
Լիբերոզե (Lieberose), կոմունա Գերմանիայում, Բրանդենբուրգի տարածքում։
Քաղաքը ստորաբաժանվում է 5 քաղաքային համայնքների։
Բնակավայրում պաշտոնական լեզուն, բացի գերմաներենից, համարվում է նաև լաուզիցյան լեզուն ։
Ծանոթագրություններ
Կատեգորիա:Գերմանիայի քաղաքներ
Սան Պաոլո Չերվո
Սան Պաոլո Չերվո (San Paolo Cervo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 146 մարդ (2008)։ Բնակչության խտությունը՝ 18 մարդ/կմ²։ Տարածքը կազմում է 8 կմ²։ Փոստային ինդեքս՝ 13060։ Հեռախոսային կոդ՝ 015։
Կոմունայի հովանավորն է սուրբ Պողոս առաքյալը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ունայնություն ունայնությանց
«Ունայնություն ունայնությանց» (Суета сует), խորհրդային գեղարվեստական լիամետրաժ գունավոր ֆիլմ, որ նկարահանվել է ռեժիսոր Ալլա Սուրիկովայի կողմից Մոսֆիլմ կինոստուդիայում 1979 թվականին ։
Սյուժե
Բորիս Իվանովիչը, որ արդեն տարիքն առած մարդ է, երկար տարիների ընտանեկան կյանքից հետո տարվել է այլ կնոջով և հեռացել ընտանիքից։ Նրա նախկին կինը՝ Մարինա Պետրովնան, ՔԿԱԳ-ի վարիչ է, ծանր է տանում բաժանումը։ Խնդիրներից ուշադրությունը շեղելու համար նա որոշում է նավով գնալ ճամփորդության դեպի Կիժի, բայց ուշանում է նավից։ Նրա դուստրը՝ Նատաշան, մտածելով, որ մայրը Կիժիում է, որոշում է գնալ Նովգորոդ՝ իր փեսացուի մոտ։ Տանը չգտնելով դստերը՝ մայրը գնում է նրան որոնելու Նովգորոդում, և նրան ետևում է նախկին ամուսինը։ Այնուհետև հանգամանքները դասավորվում են այնպես, որ Բորյան հասկանում է, թե ինչ է կորցնում՝ հեռանալով իր սիրելի կնոջից։
Արտաքին հղումներ
Կատեգորիա:Խորհրդային ֆիլմեր Կատեգորիա:1979 ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային դրամա ֆիլմեր
Կրասնոե (գյուղ, Բոբրովիցայի շրջան)
Կրասնոե (Красне), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Կրասնոե գյուղում բնակվում էր 57 մարդ։ Բնակչության խտությունը կազմում էր 118,75 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Սալտրիո
Սալտրիո  (Saltrio), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը 2857 մարդ է։ Բնակչության միջին խտությունը՝ 952 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 21050։ Հեռախոսային կոդը՝ 0332։
Ծանոթագրություններ
Կատեգորիա:Իտալիայի բնակավայրեր
(6939) Լեստոն
(6939) Լեստոն (Lestone), աստերոիդ աստերոիդների հիմնական գոտում։ Հայտնաբերվել է 1952 թվականի սեպտեմբերի 22-ին Լելանդ Կանինգհեմի կողմից Մաունթ Ուիլսոնում ։
Միջին հեռավորությունը Արեգակից կազմում է 2,588291 ա. մ., առավելագույնը մոտենում է 2,3228 ա. մ. հեռավորության վրա և հեռանում 2,8538 ա. մ. ։ Արեգակի շուրջ մեկ ամբողջական պտույտ է կատարում 1520,96 երկրային օրվա ընթացքում, իր ուղեծրով շարժվելով միջինում 0,236692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,1° անկյուն։
Ստոյբա (գյուղ, Սելեմջինսկի շրջան)
Ստոյբա (Стойба), գյուղ Ռուսաստանի Ամուրի մարզի Սելեմջինսկի շրջանի կազմում։
Բնակչությունը 2012 թվականին գրանցված տվյալներով կազմում էր 814 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1892 թվականին հիմնադրված բնակավայրեր Կատեգորիա:Ռուսաստանի Ամուրի մարզի Սելեմջինսկի շրջանի բնակավայրեր
Սպարտակ Ցխինվալ (ֆուտբոլային ակումբ)
«Սպարտակ» Ֆուտբոլային Ակումբը մասնագիտացված ֆուտբոլային ակումբ է, որը հանդես է գալիս Ցխինվալում։
Պատմություն
«Սպարտակ» Ֆուտբոլային Ակումբը հիմնադրվել է 2007 թվականին, Ցխինվալ քաղաքում։
Ներկա կազմ
Օգոստոսի 1, 2009
Սպարտակ Ցխինվալ
Sour
«Sour», ամերիկացի երգչուհի Օլիվիա Ռոդրիգոյի դեբյուտային ստուդիական ալբոմը, որը թողարկվել է 2021 թվականի մայիսի 21-ին՝ Geffen և Interscope Records լեյբլներում ։ Ալբոմի թողարկմանն են նախորդել երեք սինգլներ․ Ռոդրիգոյի դեբյուտային «Drivers License» սինգլը, որը գլխավորել է տարբեր երկրների, ներառյալ ԱՄՆ-ի Billboard Hot 100 չարթը, «Deja Vu»-ն և «Good 4 U»-ն։
Նախապատմություն
Ռոդրիգոն պայմանագիր է կնքել Geffen Records լեյբլի հետ, որպեսզի թողարկի իր դեբյուտային մինի ալբոմը 2021 թվականին ։ Նա համահեղինակել է «Drivers License» երգը վերջինիս պրոդյուսեր Դանիել Նիգրոյի հետ և թողարկել է որպես իր դեբյուտային սինգլ 2021 թվականի հունվարին, որը շահույթային հաջողության հասավ։ Billboard ամսագիրն այն անվանել է Hot 100-ի պատմության առաջատար երգերից մեկը ։
2021 թվականի մարտի վերջին Ռոդրիգոն սկսեց իր Ինստագրամյան էջում ակնարկել սպասվող սինգլի մասին՝ խորհրդավոր թիզերներ հրապարակելով ։ Մարտի 29-ին նա հայտարարել է, որ սինգլի անվանումն է «Deja Vu» և որ այն թողարկելու է երեք օր անց, ինչպես նաև երկրպագուներին հավաստիացրեց, որ այս հայտարարությունը կապված չէ Ծիծաղի օրվա հետ։ Երգի պաստառը ներկայացվել է նույն հրապարակման մեջ ։ 2021 թվականի ապրիլի 1-ին, երկրորդ սինգլի թողարկման հետ զուգահեռ, Ռոդրիգոն հայտարարել է ալբոմի թողարկման ամսաթիվը՝ 2021 թվականի մայիսի 21։
Կանաչ կրակ
Կանաչ կրակ (Grön eld) - ապակե քանդակ, որի հեղինակը շվեդ քանդակագործ Վիկի Լինդստրանդն է։ Քանդակը կանգնած է Շվեդիայի Ումեո քաղաքի երկաթյա կայարանի առաջ։ 1970 թվականին բացման ժամանակ այս քանդակը աշխարհի ամենաբարձր քանդակն էր, բարձրությունը` 9 մետր։
Պատմություն
Սվեն Յոլանդերը` HSB-ի կամավորական միության ղեկավարը, պատվիրեց արձան այն բանից հետո, երբ տեսավ Վիկի Լինդստրանդի «Պրիզմա» ապակյա քանդակը՝ Նորչյոպինգում ։ Արդյունքում HSB-ն «Կանաչ կրակը» նվիրեց կազմակերպության ֆոնդին նվիրատվություն կատարած Ումեոյի քաղաքապետարանին։ Լենարդ Յուխանսոնը, որ 1970 թ. հավաքել էր քանդակը, 2013 թ. դեկտեմբերին հայտարարել էր, որ կրակներից մեկում թաքցրել է Մաո Ցզե-Դունի քանդակի պատկերը ։ Գոյություն ունեն կարծիքներ, որ կայարանի վերակառուցման ընթացքում, որ տեղի էր ունենում 2013-2014 թվականներին, քանդակի շուրջ ավելացվել են սև գրանիտե սալիկներ ։
Sour
Ծանոթագրություններ
Կատեգորիա:2021 ալբոմներ Կատեգորիա:Օլիվիա Ռոդրիգոյի ալբոմներ Կատեգորիա:Սպասվող ալբոմներ
Կանաչ կրակ
Քանդակագործություն
Կանաչ կրակը բաղկացած է երեք ապակե սյուներից, որոնք վերին մասում բարակում են։ Ապակյա սյուները պատրաստված են 9 մմ բարակ շերտերից, որոնք արտադրվում էին Շվեդիայում՝ Էմաբոդա ընկերության կողմից։ Ապակյա մասերը սոսնձված են էպոկսիդային սոսնձով, որպեսզի դիմակայեն դաժան կլիմային։ Վեցմետրանոց արձանը կշռում է 45 տոննա և տեղադրված է բետոնե ծանր պատվանդանի վրա։
Ծանոթագրություններ
Կատեգորիա:Շվեդիայի արվեստ
Քրքում
Տարածվածություն
Լեռնային բազմամյա բույս է։ Առավել տարածված է Իրանի Իսլամական Հանրապետության հյուսիսարևելյան շրջաններում։ Իրանում է արտադրվում զաֆրանի բերքի 90%-ը։
Նշանակություն
Գեղազարդիչ և համեմունքային բույս է։ Համարվում է աշխարհի ամենաթանկ համեմունքը և սովորաբար վաճառվում է գրամներով։ Զաֆրանի 1 գրամը ստացվում է մոտ 150 ծաղկից։
Բազմացում
Բազմանում է պալարակոճղեզներով, պալարաբողբոջներով և սերմերով։
Տեսակներ
Աշխարհում հայտնի է քրքումի մոտ 80 տեսակ։ ՀՀ-ում աճում է 2 տեսակ՝ Քրքում հրաշալի (Crocus speciosus) և Քրքում Ադամի (Crocus adamii) և տարածված է գրեթե բոլոր մարզերում (միջին գոտուց մինչև ալպյան մարգագետիններ)։ Քրքումի երկու տեսակներն էլ գրանցված են ՀՀ Կարմիր գրքում։
Սննդային արժեքը
3,5ունց=100գ զաֆրանը պարունակում է
կիլոկալորիա   310
ճարպեր      5,85
սպիտակուցներ 11,43
ածխաջրեր    65,37
վիտամիններ
A  530
B1 0,115
B2 0,267
B3 1,460
Ca 111
Mg 264
P  252
K 1724
Na 148
Zn 1,09
Se 5,6
ֆոլաթթու 93
B6 1,010
Կիրառությունը
Լայնորեն կիրառվում է սննդի, հրուշակեղենի, դեղագործության, և արտադրական այլ ճյուղերում համի, բույրի և գույնի համար։
Բժշկական կիրառությունը
Զաֆարանի թուրմը ունի հակաբորբոքային, հակաբակտերիալ,հակաքաղծեղային, հակադեպրեսանտ և հակաօքսիդային հատկություն, բարելավում է մարսողական համակարգը։ Թեյն ունի թարմացնող հատկություն։
Սննդային կիրառությունը
Զաֆրանն օգտագործվում է բրնձի հետ, թեյի կամ թուրմի տեսքով, ինչպես նաև քաղցրավենիք, հրուշակեղենի և պաղպաղակի արտադրություններում։ Լայնորեն կիրառվում է իրանական, իսպանական, հնդկական, պակիստանյան խոհանոցներում։
Թուրմ պատրաստելու համար նախընտրելի է թրմել ապակուց տարայի մեջ, թրմել եռացած և մի քիչ հովացրած ջրում կամ պարզապես սառույցի կտորների վրա ավելացնել փոշին կամ առէջները ավելի արտահայտիչ բույր ստանալու համար։
Արտաքին հղումներ
Կատեգորիա:Հիրիկազգիներ
Մասերդի
Մասերդի, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Քրդաբնակ տարածաշրջաններ Կատեգորիա:Թուրքիայի քաղաքներ Կատեգորիա:Թուրքիայի ասորական համայնքներ Կատեգորիա:Մարդինի մարզի բնակավայրեր Կատեգորիա:Մարդինի նահանգի շրջաններ Կատեգորիա:Տուր Աբդին
Օզերո (գյուղ, Դուվանսկի շրջան)
Օզերո (Озеро, Озеро), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 663 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Եվրոպեոիդ ռասա
Բնորոշ հատկանիշներ
Բնորոշ հատկանիշները ներառում են առաջին հերթին օրթոգնաթ դեմքը, որն էականորեն առաջ է եկած հորիզոնական հարթությամբ։ Մազերը ուղիղ են կամ ալիքավոր, որպես կանոն՝ փափուկ (մասնավորապես հյուսիսային խմբերի մոտ), աչքերը լայն կտրվածք ունեն, չնայած աչքերի ճեղքերը փոքր են, քիթը միջին է կամ խիստ ցցուն և բարձր քթարմատով, շրթունքները՝ բարակ կամ չափավոր հաստ, դեմքի և մարմնի մազածածկույթի աճը՝ ուժեղ կամ չափավոր։ Ձեռքերը և ոտնաթաթերը լայն են։ Մաշկի, աչքերի գույները բազմազան են՝ հյուսիսային խմբերի մոտ հանդիպող ամենաբաց երանգից մինչև ամենամուգ երանգը հարավարևելյան խմբերի մոտ ։
Ենթախմբեր
Ըստ հին տիպաբանական դասակարգման՝ տարբերվում են նորդիական, միջերկրածովյան, դինարյան, ֆալսյան, ալպիական, արևելաբալթիական, լապոնոիդյան և այլ ենթախմբեր (կախված դասակարգման հեղինակից)։
Հնարավոր է, որ նախապատմական ժամանակաշրջանում Եվրոպայում գոյություն ունեցած լինեն ուրիշ ենթառասաներ։ Օրինակ՝ Հյուսիսային Աֆրիկայում ընդհուպ մինչև վերջին սառցապատումները բնակվել են մեխտոիդները, որոնք նման էին վերին պալեոլիթի եվրոպական կրոմանոիդներին։
Արևմտյան, Կենտրոնական, Հարավային Եվրոպայում և Հյուսիսային Աֆրիկայում.
Արևելյան Եվրոպայում և Ասիայում.
Արևելյան Եվրոպայում և Ասիայում
Ծագում
Եվրոպեոիդ ռասայի ժամանակակից տարբերակը ձևավորվել է հոլոցենից ոչ վաղ ։
Ամենահավանականն այն ենթադրությունն է, որ մեծ եվրոպեոիդ ռասայի ծագման վայրն ընդգրկել է լայնածավալ տարածք, որ գրավել է Հարավարևմտյան Ասիայի, ինչպես նաև Հարավային Եվրոպայի և Հյուսիսային Աֆրիկայի որոշ շրջաններ։ Պրոտոեվրոպեոիդների արեալին են վերաբերալ հավանաբար նաև Առաջավոր Ասիայի՝ նախալեռնային բնույթ ունեցող որոշ շրջաններ, ինչպես նաև մասամբ Միջերկրծովային անապատային շրջանները։ Այստեղից պրոտոեվրոպեոիդները կարող էին ցրվել տարբեր ուղղություններով՝ աստիճանաբար զբաղեցնելով ամբողջ Եվրոպան և Հյուսիսային Աֆրիկան ։
Կապույտ աչքերը Եվրոպայի բնակչության մոտ լայնորեն տարածված է եղել արդեն մեզոլիթի դարաշրջանի որսորդների ու հավաքչությամբ զբաղվողների մոտ, բայց մաշկի բաց գույնի համար պատասխանատու գենը 100 %-անոց հաճախականությամբ արմատավորվել է միայն բրոնզե դարում ։
Եվրոպեոիդների կազմում առանձնանում են 2 ճյուղ՝ հյուսիսային և հարավային։ Նրանց միջև առկա տարբերությունները վերաբերում են հիմնականում մաշկի, աչքերի և մազերի պիգմենտացիային։ Այս երկու ճյուղերից բացի կան ազգեր, որոնք զբաղեցնում են միջանկյալ դիրք։ Խորհրդային ազգագրագետ և պատմական գիտությունների դոկտոր Ն. Չեբոկսարովը դեռևս 1930-ական թվականներին միտք է արտահայտել այն մասին, որ հարավային եվրոպեոիդները, միջանկյալ տարբերակները և հյուսիսային եվրոպեոիդները ներկայացնում են ի սկզբանե մուգ պիգմենտացված բնակչության դեպիգմենտացիայի հաջորդական գործընթացի արդյունք։ Հարավային եվրոպեոիդները ելակետային տեսակին ավելի մոտ են, քան հյուսիսայինները։
Բնության մեջ («2019») «Եվրոպական հանդեսի մարդկային գենետիկայի» ամսագրում վերջերս հրապարակված գենետիկական ուսումնասիրությունը ցույց տվեց, որ Արևմտյան Ասիայի (արաբներ), եվրոպացիների, հյուսիսաֆրիկացիների, հարավ-ասիականների (հնդկացիների) և որոշ Կենտրոնական Ասիայի բնակչությունները սերտորեն կապված են միմյանց հետ։ Նրանք շատ տարբերվում են սուբ-սահարական աֆրիկացիներից կամ արևելյան Ասիայի բնակչությունից ։
Եվրոպեոիդ ռասա
«Եվրոպեոիդ» (Europoid, Europide ) գիտական տերմինը ձևավորվել է «եվրոպացի» բառից և «-ոիդ» վերջածանցից, որ նշանակում է «նման»։
Կովկասյան ռասա
Ժամանակակից գիտությունը Բլումենբախի այն վարկածը (որ հիմնված է «էսթետիկական չափանիշների» վրա) այն մասին, թե մարդկությունն առաջացել է Կովկասում, համարում է սխալ՝ պնդելով, որ մարդկության՝ որպես Homo տեսակի, ինչպես նաև ժամանակակից մարդու՝ Homo sapiens առաջացման վայրն Աֆրիկան է։
Ներկայում Caucasian տերմինն անգլերենում օգտագործվում է որպես եվրոպեոիդ ռասայի պաշտոնական անվանումներից մեկը (օրինակ՝ օգտագործվում է ռասայական պատկանելությունը նշելու համար IAFD տվյալների բազայում)։
Միջերկրածովյան ռասա
19-րդ դարում հասկացությունների՝ հաճախ հանդիպող շփոթմունքից խուսափելու համար գերմանացի ուսումնասիրող Ֆ. Մյուլլերն առաջարկել է մեկ այլ տերմին՝ «միջերկրածովյան ռասա» (Mittelländische Rasse), որովհետև այդ ռասային պատկանող ժողովուրդներն իրենց զարգացման գագաթնակետին են հասել Միջերկրական ծովի ափերին։ Տերմինն այդ ժամանակ ընդունվել է ազգագրագետների մեծ մասի կողմից (Օսկար Պեշել, Գելվալդ և այլք) և մինչև 19-րդ դարի վերջը գիտական աշխատություններից գրեթե դուրս է մղել Բլումենբախի առաջարկած տերմինը, սակայն ներկայում այն տվյալ նշանակությամբ օգտագործվում է միայն որպես ավելի մեծ հնդկա-միջերկրածովյան ռասայի մի մասի անվանում ։
Ծանոթագրություններ
Կատեգորիա:Ռասա Կատեգորիա:Ֆիզիկական մարդաբանություն
Գրիգորի Կոտովսկի
Գրիգորի Իվանովիչ Կոտովսկի (Григорий Иванович Котовский, Grigore Kotovski, ), խորհրդային պետական և ռազմական գործիչ, Ռուսական քաղաքացիական պատերազմի մասնակից։
1915 թվականից Բեսարաբիայում ղեկավարել է զինված գյուղացիների ջոկատ։ 1917 թվականից կռվել է ռումինական ճակատում։ 1918 թվականի հունվար-մարտին եղել է Տիրասպոլի ջոկատի, 1919 թվականի հուլիսից՝ 45-րդ հրաձգային դիվիզիայի բրիգադի հրամանատար։ Ի. Ցակիրի զորախմբի կազմում մասնակցել է Դնեստրից մինչև Ժիտոմիր ռազմերթին, 1919 թվականի նոյեմբերին 45-րդ դիվիզիայի հետ՝ Պետրոգրադի պաշտպանությանը։ 1920 թվականի հունվարից, որպես հեծյալ բրիգադի հրամանատար, կռվել է հարավում, Ուկրաինայում և խորհրդա-լեհական ճակատում։ 1920 թվականի դեկտեմբերից՝ 17-րդ հեծյալ դիվիզիայի պետ։ 1921 թվականին հեծյալ զորամասերով մասնակցել է հակախորհրդային ապստամբությունների դեմ արշավանքներին։ 1921 թվականի սեպտեմբերից՝ 9-րդ հեծյալ դիվիզիայի պետ, 1922 թվականի հոկտեմբերից՝ 2-րդ հեծյալ կորպուսի հրամանատար։ Պարգևատրվել է Կարմիր դրոշի 3 շքանշանով և Հեղափոխական պատվո զենքով։ Սպանվել է 1925 թվականի օգոստոսի 6-ին՝ ոմն Մեյեր Զեյդերի կողմից։
Խորհրդային տարիներին Կոտովսկու անունով կոչել են մի շարք քաղաքներ։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Խորհրդային պետական գործիչներ Կատեգորիա:Խորհրդային ռազմական գործիչներ Կատեգորիա:Ռուսաստանի քաղաքացիական պատերազմի մասնակիցներ
Սեմարանգ
Սեմերանգ (Semarang), քաղաք և նավահանգիստ Ինդոնեզիայում, Ճավա կղզում։ Կենտրոնական Ճավա պրովինցիայի վարչական կենտրոնը։ 646 հազար բնակիչ (1978)։ Առևտրական և արդյունաբերական խոշոր կենտրոն է, տրանսպորտային հանգույց։ Արտահանում է գյուղատնտեսական մթերքներ (շաքար, ծխախոտ, սուրճ)։ Կա սննդի տեքստիլ, ծխախոտի արդյունաբերություն, արհեստագործություն (այդ թվում փողային երաժշտական գործիքների արտադրություն)։
Ծանոթագրություններ
Կատեգորիա:Ինդոնեզիայի քաղաքներ Կատեգորիա:Ինդոնեզացի նավահանգիստներ
Սոֆյա (երգչուհի)
Մինչև խումբը (մինչև 2010 թվականը)
Սոֆյան ծնվել է Հունաստանում, ունի ռուսական արմատներ՝
Պրակտիկայի սկզբում չի լսել ռոք երաժշտություն, իրեն դրսևորել է սինտի-փոփի և EBM ժանրերում։ 90-ականների կեսերին նա հիացած էր ալտերնատիվ ռոքով և սկսել է գնալ մետալ խմբերի համերգների Եվրոպայում ։
Նրա առաջին ծանոթությունը visual keiի հետ կայացել է, երբ Սոֆիան կալաոգում ուսումնասիրում էր ESP ընկերությունը Գաս Ջիի հետ։ Նրանք տեսան հայտնի ճապոնացի կիթառահար Մանայի լուսանկարը և ի սկզբանե ասացին, որ նա «գոթական հագուստով գեղեցիկ աղջիկ է»։ Սոֆիան որոշեց իմանալ ավելին այդ ժանրի մասին մինչ visual kei-ի ֆորումին մասնակցելը, որտեղ պետք է լինեին ավելի քան 30 ակտիվ երաժիշտներ ամբողջ աշխարհից։ 2010 թվականին Սոֆիան իմանում է, որ մելո-դետ Blood Stain Child խմբում անհրաժեշտ է վոկալիստ և նա տեղափոխվում է Ճապոնիա։ Այնտեղ Ռյուի հետ է հանդիպում, նրան տալիս է իր դեմո ձայնագրությունը, որտեղ կիթառ է նվագում։ Քանի որ ձայնագրությունը երկար էր և վատ որակով, Ռյուն գնահատում է Սոֆիայի պոտենցիալը և հրավիրում է նրան երգելու իրենց հաջորդ ալբոմում ։ Մինչ այդ Սոֆիան արդեն հայտնի էր Ռյուին, Սոֆիան զբաղվել է ճապոնական համերգների կազմակերպմամբ Հունաստանում ։
Blood Stain Child (2010-2012)
Փետրվարին հայտարարվել էր, որ Սոֆիան կաշխատի «ATELIER PIERROT» նորաձևության ապրանքանիշի խանութում մարտի 20ից։ Նրանք, ովքեր գնել են ապրանք, որն արժե ավելի քան 5000 իեն, կարող են նկարվել Սոֆիայի հետ և ստանալ նրա ստորագրությունը։ Նույն ժամանակ, ով այցելում է խանութ այդ օրը, կարող է լսել դեռ չհրապարակված, նոր ալբոմի երգերից և ստանալ նվեր քաղցրավենիք ։
Ապրիլի վերջին հայտարարված առաջին խմբի ալբոմի անվանումը, որի ձայնագրություններին պետք է մասնակցեր Սոֆիան։ Նա ստացավ εpsilon անվանումը և նրա մուտքը պլանավորված էր 2011 թվականի հունիսի 16ին։ 2012 թվականին լքեց խումբը։
Season of Ghosts (2013-մինչ օրս)
2013 թվականի հոկտեմբերին սկսել է իր նոր պրոեկտը՝ Season of Ghosts ։ Պրոեկտի ընթացքում թողարկվել է մեկ ալբոմ՝ The Human Paradox։
Երաժշտական ազդեցությունները
Սոֆիան ճապոնական X Japan և Dir en grey ճապոնական խմբերի մեծ երկրպագուհի է։ Երկրպագում է նաև Լոլիտա (մոդա)ին, նա հետևում էր մոդային և մեծ տեղ տալիս իր կյանքում։ Անգամ Հունաստանում իր մազերի մի մասը ներկել էր կանաչ, իսկ մյուս մասը վարդագույն, և այդպես զբոսնում էր փողոցներում։ Երգչուհու խոսքերով նա հաճախ է շոկային տեսքեր ունենում, սակայն դրան ուշադրություն չի դարձնում ։
Ծանոթագրություններ
Կատեգորիա:Երաժիշտներ ըստ երկրի Կատեգորիա:Ճապոնացի երգչուհիներ Կատեգորիա:Հույն երգչուհիներ
Ստանիսլավա Լեշչինսկայա
Ստանիսլավա Լեշչինսկայա (Stanisława Leszczyńska, ), լեհ մանկաբարձուհի Օսվենցիմ համակենտրոնացման ճամբարում, որն ընդունել է ավելի քան 3000 երեխայի ծնունդ։
Կենսագրություն
Ստանիսլավա Զամբժիցկայան (Stanisława Zambrzycka) ծնվել է 1896 թվականին Լոձ քաղաքում։ 1916 թվականին ամուսնացել է Բրոնիսլավ Լեշչինսկու հետ։ Ունեցել են երկու որդի և մեկ դուստր։ 1922 թվականին Լեշչինսկայան ավարտել է մանկաբարձուհիների դասընթացները և սկսել աշխատել Լոձի ամենաաղքատ շրջաններից մեկում։ Այդ ժամանակ Լեհաստանում ծննդաբերությունը, որպես կանոն, ընդունվում էր տանը, և Լեշչինսկայան ստիպված էր ոտքով երկար հեռավորություններ հաղթահարել, որպեսզի օգնի ծննդկաններին։ Ավելի ուշ նրա երեխաները հիշում էին, որ նա հաճախ էր աշխատում գիշերը, բայց երբեք չէր քնում ցերեկը ։
1943 թվականի փետրվարի 18-ին Լեշչինսկայան ձերբակալվել է իր երեխաների հետ այն բանի համար, որ օգնել է հրեաներին սնունդ և կեղծ փաստաթղթեր բերել ։ Նրա որդիներն ուղարկվել են Մաուտհաուզեն համակենտրոնացման ճամբար՝ քարհանքերում աշխատելու համար։ Ստանիսլավային և նրա դստերը՝ Սիլվիային, ուղարկել են Օսվենցիմ, որտեղ նրանք եկել էին 1943 թվականի ապրիլի 17-ին։ Հաջորդ երկու տարվա ընթացքում Լեշչինսկայան՝ որպես մանկաբարձուհի, աշխատել է Օսվենցիմում՝ աշխատելով երեք տարբեր բարաքներում։ Ճամբարում հայտնված մեծ թվով կանանց մեջ եղել են շատ հղիներ, սակայն նրանց պահելու պայմանները խիստ դաժան են եղել։ Բարաքի ներսում եռաստիճան մահճակալներ էին, որոնցից յուրաքանչյուրի վրա պետք է տեղավորվեր երեք-չորս կին։ Բարաքի մեջտեղում տեղադրված էր 40 մետրանոց վառարան, սակայն այն վառում էին տարին մի քանի անգամ։ Երբեմն ստորին մասում գտնվող բարաքները հեղեղվում էին, և ջրի խորությունը հատակին կարող էր հասնել 5-8 սանտիմետր։ Հակասեպտիկ միջոցների և վիրակապման նյութերի լիակատար բացակայության պարագայում աղետալի հակասանիտարական պայմաններում (ճամբարում մշտապես մոլեգնում էին դիզենտերիան, տիֆը և ոջլոտությունը) և առանց որակյալ օգնության, քանի որ ճամբարային բժիշկները հրաժարվում էին օգնել այլ ազգության ներկայացուցիչներին իրենց գաղափարական համոզմունքների պատճառով, Լեշչինսկայան ինքնուրույն էր ընդունում բանտարկյալների ծննդաբերությունը ։ Ավելի ուշ նրան միացել են ճանաչված բժիշկներ Իռենա Կոնեչնայան և Իռենա Բյալուվնան, ընդ որում վերջինս Լեշչինսկայային փրկել է մահից, երբ նա հիվանդացել է որովայնային տիֆով ։
Ճամբարի գլխավոր բժիշկ Յոզեֆ Մենգելեի հրամանով մինչև 1943 թվականի մայիսը բոլոր նորածին մանուկները մահացել են. նրանց տակառի մեջ են լցրել ճամբարի բուժքույրեր Կլարան (մանկաբարձուհի, որը դատապարտվել է երեխայի սպանության համար) և Ֆաննին (գերմանացի մարմնավաճառ), որից հետո մարմինները դուրս են նետել բարաքից ։ Լեշչինսկայան հրաժարվել է ենթարկվել Մենգելի հրամանին ։ Երբ Կլարան պահանջել է, որ Լեշչինսկայան բոլոր երեխաներին գրի առնի որպես մեռելածին և ինքը նրանցից ազատվի, նա կրկին հրաժարվել է, որի համար դաժան ծեծի է ենթարկվել։ Հետագայում մարդասպանների «արիական» արտաքինով երեխաներին սկսել են խնայել և ուղարկել նրանց Նակլո քաղաք՝ ապազգայնացնելու նպատակով ։ Նրանց տեղավորել են կացարաններում կամ որդեգրել են գերմանական ընտանիքները։ Որպեսզի ապագայում մայրերին օգներ իրենց երեխաներին գտնել, Լեշչինսկայան հնարամտել է երեխաներին կատարել նման դաջվածքներ, որի մասին թիկնապահները չգիտեին։ Ընդամենը Օսվենցիմում Լեշչինսկայայի մանկաբարձական աշխատանքի ընթացքում Կլարան և Ֆաննին խեղդել են շուրջ 1500 երեխաների, մի քանի հարյուր երեխաներ ուղարկվել են Նակլո, ևս շուրջ 1000-ը մահացել են սովից, ցրտից և հակասանիտարիայից ։
1970 թվականին Լեշչինսկայան հանդիպել է Օսվենցիմի նախկին բանտարկյալների և նրանց երեխաների հետ, որոնք ծնվել են ճամբարում ։
1974 թվականին Ստանիսլավա Լեշչինսկայան մահացել է։ Նրա աճյունը տեղափոխվել է եկեղեցի, որտեղ Լեշչինսկայան մանուկ հասակում մկրտվել էր ։
Հիշատակ
Ստանիսլավա Լեշչինսկայայի պատվին անվանվել են Օսվենցիմ քաղաքի գլխավոր փողոցը, Լոձի փողոցներից մեկը, մի քանի հիվանդանոցներ, դպրոցներ և բարեգործական կազմակերպություններ Եվրոպայում ։ Ստանիսլավան Լեհաստանի կաթոլիկ եկեղեցու սրբադասման թեկնածու է ։
Արտաքին հղումներ
Կատեգորիա:Հոլոքոստից փրկվածներ Կատեգորիա:Կանայք Երկրորդ համաշխարհային պատերազմում Կատեգորիա:Լեհ բժիշկներ Կատեգորիա:Երկրորդ համաշխարհային պատերազմին մասնակցած լեհեր Կատեգորիա:Լեհ կանայք Կատեգորիա:Լեհ հասարակական գործիչներ
Պետրովո-Վիսունսկոե
Պետրովո-Վիսունսկոե (Петрово-Висунське), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Պետրովո-Վիսունսկոե գյուղում բնակվում էր 36 մարդ։ Բնակավայրը զբաղեցնում է 0,418 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր
Սելանովա
Սելանովա (Celanova), քաղաք և մունիցիպալիտետ Իսպանիայում՝ գալիսիական Օրենսե պրովինցիայի Տերրա դե Սելանովա շրջանում։ Տարածքը՝ 67,3 կմ²։ Բնակչությունը՝ 5949 մարդ (2010 թվականի տվյալներով)։ Պրովինցիայի վարչական կենտրոնից գտնվում է 23 կմ հեռավորության վրա։
Ծանոթագրություններ
Կատեգորիա:Իսպանիայի քաղաքներ
Անդրե Ժուլիեն
Անդրե Ժուլիեն, ֆրանսիացի ռահվիրայական գինեգործ ։ Գինու պատմաբան Հյու Ջոնսոնը Ջուլիենի աշխատանքը նկարագրում է որպես «գինու մասին ժամանակակից ստեղծագործության հիմք» ։
Խաղողի գործունեություն
Մոտ 30 տարեկան հասակում Ջուլիենը տեղափոխվեց Փարիզ և մտավ մեծածախ գինու շուկա։ Որպես նորընտիր նա կատարել է մի շարք բարելավումներ գինու առևտրի պրակտիկայում. նա հորինել է օդային խողովակ, որպեսզի ավելի լավ կարողանա փոշու խառնուրդը գինուց զտել։ Դրա համար նա տարբեր ցուցահանդեսներում պարգևատրվել է ոսկե մեդալներով և նրան աջակցել է նախարար Ժան-Անտուան Քափթալը։
Հրապարակումներ
Ջուլիենը նախաձեռնել է բոլոր հայտնի գինու շրջանները և դրանց գինիները նկարագրելու հավակնոտ նախագիծը, և դրանում նա ներդրել է հսկայական ջանք, քանի որ մասնագիտական ​​գինու գրականությունը համարյա թե միայն մտավախություն ուներ այն մասին, թե ինչպես կարելի է զարգացնել որթատունկերը և գինի պատրաստել, և ոչ թե տարբեր գինիները նկարագրել և համեմատել։ Սա նրան տարավ շատ հեռավոր ճանապարհորդության, և արդյունքը եղավ նրա «Topographie de tous les vignobles connus»-ը, որը 1816 թվականին տպագրվեց առաջին հրատարակության մեջ, իսկ երկրորդը՝ 1822-ին։ Այս աշխատանքի կարևոր առանձնահատկությունն էր գինիները հինգ դասի դասակարգելը։ Անգլերեն լեզվով թարգմանված մի կարճ հրատարակություն` հրատարակված 1824 թվականին՝ որպես «ձեռնարկ և ուղեցույց բոլոր ներմուծողների և գնորդների համար՝ գինիների ընտրության հարցում»։ 1832-ին ֆրանսիական երրորդ և չորրորդ հրատարակությունները ներառեցին բազմաթիվ փոփոխություններ և այն ավելի ընդլայնվեց։ Այս հրատարակությունը 1832 թվականին արժանացել է Ֆրանսիայի գիտությունների ակադեմիայի վիճակագրության մրցանակին։ Վերջնական երկու հրատարակությունները ստորագրվել են, շտկվել և ավելացվել, հավանաբար, Ջուլիենի որդու կողմից ։
Նա նաև 1822 թվականին հրատարակեց գինետնտեսների համար ձեռնարկ՝ Manuel du գինետնտեսի անվամբ և 1832 թվականին տեխնիկական հրատարակություն «Appareils perfectionnés propres à transvaser les vins et autres liqueurs ave ou sans commun avec l'air extérieur»:
Գինու գրություններ
1816 թվականի իր` «Topographie de tous les vignobles connus» աշխատության մեջ, Ջուլիենը ստեղծեց երբևէ առաջին անգամ ստեղծված աշխարհի գինու տարածաշրջանային առավել ընդգրկուն կատալոգացումը։ Ի լրացում եվրոպական հայտնի գինու տարածաշրջանի նկարագրության՝ Ջուլիենը նկարագրեց նաև ղազախների գինեգործության տեխնիկան, որն օգտագործվում է Եկատերինոսլավում, Հինդուկուշի և Աստրախանի գինեգործության ոճերը, ինչպես նաև ուսումնասիրեց Ատլանտյան և Հնդկական օվկիանոսների մի շարք կղզիների խաղողի այգիները։ Մադեյրա կղզիներում նա համեմատեց սերշալից (խաղողի տեսակ, որն աճում է հատկապես Մադեյրայում) պատրաստված չոր գինիները Ռայնի մեծ գինիների հետ. նկարագրությունը նպաստեց անվավեր այն համոզմունքի ժխտմանը, որ «Մադեյրա» խաղողը ծագում է գերմանական գինու խաղողի բազմազանությունից։ Մադեյրայում նա նկարագրեց նաև կղզում օգտագործված ծերացման անսովոր մեթոդները, ինչպիսիք են 6 ամիս շարունակ կաղնու գինու տակառները ձիու գոմաղբի շերտերի տակ թաղելու ավանդույթը ։
Ծանոթագրություններ
Կատեգորիա:Խոլերայից մահացածներ Կատեգորիա:Ֆրանսիացի գինեգործներ
Բուրվիլ
Կենսագրություն
Անդրե Ռոբեր Ռեմբուրը ծնվել է 1917 թվականի հուլիսի 27-ին Պրետո-Վիկմար (դեպարտամենտ Ծովամերձ Սեն) քաղաքում։ Վաղ հասակում կորցրել է հորը (Առաջին համաշխարհային պատերազմի ժամանակ) և մանկության զգալի մասն անցկացել է Բուրվիլ (Bourville) գյուղում, որն էլ դարձավ նրա բեմական կեղծանունը։
Սկսել է աշխատել մյուզիք-հոլլում, որտեղ նա երգել է, պարել է և կատարել է կատակերգական համարներ։ Այնուհետև սկսել է աշխատել ռադիոյում, իսկ 1945 թվականից` նկարահանվել կինոյում ։
1956 թվականին «Փարիզի միջով» ֆիլմում կատարած դերի համար արժանացել է Վենետիկի կինոփառատոնի լավագույն տղամարդ դերասանին շնորհվող «Վոլպիի գավաթ» մրցանակին։
Բուրվիլն ամուսնացած է եղել Ժաննա Լեֆրիկի (Jeanne Lefrique) հետ (1943–1970)։ Նրանք ունեին երկու երեխա` Դոմինիկ (1950) և Ֆիլիպ (1953) Ռեմբուր։
Բուրվիլը մահացել է միելոմա հիվանդությունից 1970 թվականի սեպտեմբերի 23-ին։
Բուրվիլի անունով է կոչվել (6207) Բուրվիլ աստերոիդը ։
Երգեր
Բուրվիլը հայտնի է եղել նաև որպես էստրադային երգիչ։ Նրա երգացանկում եղել է մոտ 300 ստեղծագործություն, որոնցից լավագույններն են.
Ծանոթագրություններ
Կատեգորիա:Ֆրանսիացի դերասաններ Կատեգորիա:Ֆրանսիացի երգիչներ Կատեգորիա:20-րդ դարի դերասաններ Կատեգորիա:Թատրոնի ֆրանսիացի դերասաններ Կատեգորիա:Արվեստների և գրականության շքանշանի ասպետներ Կատեգորիա:Ֆրանսիացի կինոդերասաններ
Կամպեստրի դու Մարանիան
Կամպեստրի դու Մարանիան (Campestre do Maranhão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Մունիցիպալիտետ Մարանիան նահանգի հարավային մարզում։ Մտնում է Պորտու Ֆրանկուի գավառի կազմի մեջ։ Բնակչությունը կազմում է 13 260 մարդ՝ 2006 թվականի տվյալներով։ Գրավում է 615,379 կմ2 տարածք։ Բնակչության խտությունը՝ 21,5 մարդ/կմ²։
Պատմություն
Քաղաքը հիմնադրվել է 1994 թվականին նոյեմբերի 10-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Էնդի Հերցֆելդ
Էնդի Հերցֆելդ (Andy Hertzfeld, ), ամերիկացի ծրագրավորող և գյուտարար, ավագ ծրագրավորային ՕՍ ճարտարապետ Macintosh–ի համար 1981 թվականին։
Կենսագրություն
Ծնվել է 1953 թվականին, Ֆիլադելֆիայում։ 1975 թվականին ստացել է ինֆորմատիկայի բակալավրի աստիճան Բրաունի համալսարանում և ընդունվել է Բերկլիի Կալիֆոռնիայի համալսարան։ 1978 թվականին նա հայտնագործել է Էփլ II անհատական համակարգիչը և սկսել է դրա համար ծրագրեր գրել։ 1979 թվականին նա աշխատանքի է անցել Apple Computer ընկերությունում` որպես համակարգային ծրագրավորող և այնտեղ մշակել է Apple Silentype տպիչ սարքի և Sup'R'Terminal վիդեոքարտեզի ծրագիրը։ 1980-ական թվականների սկզբին հրավիրել է համալսարանի իր ծանոթին` Սյուզեն Կերին, մասնակցելու Apple Computer ընկերության աշխատանքներին որպես գրաֆիկական դիզայներ ։
1981 թվականի փետրվարին Ստիվ Ջոբսը Էնդի Հերցֆելդի խնդրանքով ընդգրկել է նրան Macintosh մշակողների խմբում։ Բիլլ Աթքինսոնի և Բարելլ Սմիթի հետ աշխատելով Գայ Տրիբբլի մոտ` Հերցֆելդը դառնում է Mac OS-ի ավագ ծրագրային ճարտարապետը, հեղափոխություն անելով այն բանի շնորհիվ, որ դրա մեջ ներմուծվել էր օգտատիրոջ գրաֆիկական ինտերսեյֆ։
1984 թվականին Էնդի Հերցֆելդը հեռացել է Apple Computer-ից։ Դրանից հետո նա մասնակցել է ևս երեք` Radius (1986 թվական), General Magic (1990 թվական) և Eazel (1999 թվական) ընկերությունների հիմնադրմանը։ Eazel-ում նա օգնել է ստեղծել Nautilus ֆայլային մենեջեր` ԳՆՕՄ աշխատասեղանի համար։ 2002 և 2003 թվականին նա կամավոր աշխատել է Open Source Applications Foundation-ի համար` գրելով առաջին Chandler անձնական ինֆորմացիոն մենեջեր նախատիպը։ 2004 թվականի սկզբին Հերցֆելդը ստեղծել է folklore.org կայքը, որտեղ հրատարակել են հուշեր (խմբի այլ անդամների մասնակցությամբ) առաջին Macintosh-ի ստեղծման գործընթացի մասին։ 2005 թվականի օգոստոսից սկսել է աշխատել Գուգլում։ Մասնակցել է Գուգլ+ սոցիալական կայքի ստեղծմանը։
Ծանոթագրություններ
Կատեգորիա:Ամերիկացի ծրագրավորողներ Կատեգորիա:Ամերիկացի ճարտարագետներ Կատեգորիա:Ամերիկացի գյուտարարներ
Հարավային Ուրալ
Հարավային Ուրալ, գտնվում է Միջին Ուրալի և Մուգոջարի միջև։ Հարավային Ուրալը` Ուրալյան լեռների հարավային և լայնածավալ լեռնային համակարգը, գտնվում է Մերձավոր Ուրալների և Մոզգոզարայի միջև։ Արևմուտքից և արևելքից սահմանափակվում են Արևելյան Եվրոպայի և Արևմտասիբիրական հարթավայրերով։ Հյուսիսային սահմաններ՝ Միջին Ուրալյան լեռներ, Յուրմա լեռ (55°25'), հյուսիսային լայնությունը՝ 56° : Մուգոջարի հետ հարավային սահմանները անցնում են Ղազախստանի Հանրապետության Ախտուբինսկի շրջանի տարածքներով ։ Ամենաբարձր գագաթը Յամանգա լեռն է (1.640 մ)։ Հարավային Ուրալը ձգվում է մինչև 250 կմ, իսկ Ուրալյան լեռների միջին լայնությունը` 40-ից 150 կմ է։  Երկարությունը 550 կմ է ։
Կլիմա
Կլիման հաստատուն է և հազվադեպ է լինում խիստ փոփոխական. ձմեռը ցուրտ է, ամառը՝ շոգ։ Ձմռանը եանակը կառավարում են Ասիական անտիցիկլոնները, որոնք ներխուժում են Սիբիրից, իսկ ամռանը Բարենցի և Կարմիր ծովերից,  Ղազախստանից և Միջին Ասիայից փչում են տաք քամիներ ։
Ձմեռը (նոյեմբերի կեսից մարտ) ձնառատ է, երբեմն փոքր-ինչ տաք Ատլանտյան հոսանք է գալիս, իսկ մշտապես ազդեցիկ են ցուրտ սիբիրյան օդային զանգվածները։ Փետրվար ամսին հաճախ են լինում  ձնաբուք և փոթորիկներ  (ամսվա մեջ գրեթե 2-16 օր)։ Հունվարին օդի միջին ջերմաստիճանը տատանվում է -15 -ից -18 °C (մինիլալը՝ −45 °C): Երբեմն էլ Ատլանտյան տաք հոսանքները բերում են թաց ձյուն, անձրևներ և մառախուղ։ Մարտին ձյան ծածկույթը հասնում է  40—80 սմ։
Գարունը (ապրիլ — մայիս) զով է, ուղեկցվում է փոքր-ինչ ցուրտ քամիներով։ Իրար են հաջորդում թաց, ձյունառատ օրերը անհամեմատ տաք, անձրևային և պայծառ, արևոտ օրերը։ Երբեմն էլ գարունն ավարտվում է հունիսին։
Ամառը (հունիս — օգոստոս) — չափավոր տաք է, հաճախակի ամպրոպներով ու անձրևով (7—11 օր)։  Ամսական միջին ջերմաստիճանը հուլիսին +19 °C (մաքսիմում՝ +34 °C): Օգոստոսը հիմնականում արևոտ է, առանց նշանակալի քանակությամբ տեղումների։
Աշունը (սեպտեմբերից հոկտեմբերի առաջին կեսը) ցուրտ է, ամպամած, ամպրոպային անձրևոտ օրերով։ Երբեմն սեպտեմբերը տաք է լինում, արևոտ, սակայն առավոտյան լինում է սառնամանիք, տեղումները հիմնականում լինում են անձրևի տեսքով և մառախլապատ  (ամսվա շուրջ 5—15 օրերը լինում են մառախլապատ),  թաց ձյան տեսքով։
Ծանոթագրություններ
Կատեգորիա:Ռուսաստանի լեռնաշղթաներ
(6940) 1972 HL1
(6940) , աստերոիդ աստերոիդների հիմնական գոտում։ Հայտնաբերվել է 1972 թվականի ապրիլի 19-ին Կառլոս Տոռեսի կողմից Սեռո Էլ Ռոբլեում ։
Միջին հեռավորությունը Արեգակից կազմում է 2,281576 ա. մ., առավելագույնը մոտենում է 1,9926 ա. մ. հեռավորության վրա և հեռանում 2,5706 ա. մ. ։ Արեգակի շուրջ մեկ ամբողջական պտույտ է կատարում 1258,78 երկրային օրվա ընթացքում, իր ուղեծրով շարժվելով միջինում 0,285991 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։
Արտաքին հղումներ
Կատեգորիա:1972 թվականին հայտնաբերված աստղագիտական մարմիններ Կատեգորիա:Կառլոս Տոռեսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժնևյան կոնվենցիաներ (1949)
Ժնևյան կոնվենցիաներ 1949 թ., պատերազմից տուժածների պաշտպանության, պատերազմի օրենքների և սովորույթների վերաբերյալ միջազգային չորս կոնվենցիաներ։ Վավերացրել են 180-ից ավելի պետություններ։ Առաջին երկու կոնվենցիաները գործող բանակում վիրավորների և հիվանդների, վիրավոր և հիվանդացած ծովայինների, ինչպես նաև նավաբեկյալների վիճակը բարելավելու, երրորդը՝ ռազմագերիների հետ վարվելու կանոնների, չորրորդը՝ պատերազմի ժամանակ խաղաղ բնակչության և նոոնց իրավունքների պաշտպանության մասին են։
Կանոնները
Ըստ Ժնևյան կոնվենցիաների՝ մասնակից պետությունները պարտավորվում են հետապնդել և պատասխանատվության ենթարկել կոնվենցիաների դրույթները խախտողներին։ Այդ դրույթները պարտադիր են նաև չեզոք պետությունների համար։ 1977 թ.-ին ընդունվել են ժնևյան կոնվենցիաների երկու լրացուցիչ արձանագրությունները. Առաջին լրացուցիչ արձանագրությունն ընդլայնել է ժնևյան կոնվենցիաների կիրառման ոլորտը՝ հակամարտող կողմերի թվում մատնանշելով նաև իրենց ինքնորոշման իրավունքի համար պայքարող ժողովուրդներին։ Պատերազմ հայտարարելու և զինված հակամարտությունների դեպքում պետությունները պարտավոր են պահպանել ժնևյան կոնվենցիաների կանոնները, անգամ եթե մասնակիցներից մեկը չի ընդունում պատերազմական դրությունը։ Այդ պատճառով ԱՀ երկար ժամանակ հրաժարվում էր վավերացնել ժնևյան կոնվենցիաները՝ դրանք համարելով իր համար անընդունելի։ Սակայն նույնիսկ ժնևյան կոնվենցիաներին չմիացած երկրները ևս պարտավոր են պահպանել դրանց դրույթները և պատասխանատվություն են կրում պատերազմի ժամանակ խաղաղ բնակչության հանդեպ գործած հանցագործությունների համար։
Խախտումները
ԼՂՀ 1992ի գարնանն արդեն հայտարարել էր ժնևյան կոնվենցիաներիի և լրացուցիչ արձանագրությունների լիակատար ճանաչման և առանց պայմանների դրանց դրույթների կատարման մասին։ ԼՂՀ իշխանությունների կողմից ժնևյան կոնվենցիաների պահանջների անվերապահ պահպանումը բազմիցս հաստատել են միջազգային իրավապաշտպան և մարդասիրական կազմակերպությունները, այդ թվում՝ Միջազգային կարմիր խաչը։
Կատեգորիա:Միջազգային մարդասիրական իրավունք Կատեգորիա:Ռազմական իրավունք Կատեգորիա:1949 Կատեգորիա:Միջազգային կոնվենցիաներ Կատեգորիա:Կարմիր խաչ Կատեգորիա:Ժնևյան կոնվենցիաներ Կատեգորիա:Հայաստանի պայմանագրեր Կատեգորիա:ԽՍՀՄ պայմանագրեր Կատեգորիա:Կիպրոսի պայմանագրեր Կատեգորիա:Միջազգային իրավունք Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:ԱՄՆ-ի համաձայնագրեր
Թադաո Յանայհարա
Թադաո Յանայհարա, ճապոնացի տնտեսագետ, 1951-1957 թվականներին եղել է Տոկիոյի համալսարանի նախագահը։
Կենսագրություն
Յանայհարան ծնվել է 1893 թվականի հունվարի 27-ին Ճապոնիայի Էհիմե պրեֆեկտուրայի Իմաբարի քաղաքում՝ բժիշկների ընտանիքում։ 1917 թվականին ավարտել Է Տոկիոյի համալսարանի իրավագիտության ֆակուլտետը, իսկ 1920 թվականին դարձել Է Տոկիոյի համալսարանի տնտեսագիտության ամբիոնի դոցենտ ։
1924 թվականին ամուսնացել է Քեյկո Հորիի հետ։ 1925 թվականին Յանայհարան դարձել է Խաղաղօվկիանոսյան հարաբերությունների ինստիտուտի անդամ՝ իր դասախոս Նիտոբե Ինաձոյի հրավերով։ 1930 թվականին նշանակվել Է Տոկիոյի համալսարանի գաղութային քաղաքականության ամբիոնի ղեկավար։ Համալսարանի աշխատակիցների ճնշման հետ կապված՝ 1937 թվականին ստիպված են եղել հրաժարական տալ և մինչև պատերազմի ավարտը դասավանդել համալսարանում։ 1945 թվականին վերսկսել է դասավանդումը Տոկիոյի համալսարանի տնտեսագիտության ամբիոնում, իսկ 1951-1957 թվականներին եղել Է Տոկիոյի համալսարանի նախագահը։ 1961 թվականի դեկտեմբերի 25-ին Յանայհարան մահացել է ստամոքսի քաղցկեղից.
Հիմնական գաղափարներ
Յանայխարան պնդել է, որ ասիմլյացիայի գործընթացը հանգեցնում է մետրոպոլիայի քաղաքականության անկայունությանը, միջամտում է գաղութների լեզուներին և կրոնին՝ առաջացնելով սոցիալական կազմակերպության ապակայունացում, որի հետևանքով գաղութներում մշտապես տեղի էին ունենում ապստամբություններ, և նշել է, որ գաղութները զգալի եկամուտ չեն բերում մետրոպոլիայի համար, քանի որ կայուն քաղաքականության պահպանման համար մետրոպոլիայի ծախսերը զգալի են ։
Իր «Ֆորմոզան ճապոնական իմպերիալիզմի իշխանության ներքո» գրքում նշել է, որ Ճապոնիայի կողմից Թայվանը գաղութացնելու ժամանակ՝ 1895-1929 թվականներին, ագրարարային բարեփոխում է անցկացվել, որի ժամանակ հողը փոխանցվել է ճապոնացի տերերին, բայց այդ հողերն այդպես էլ չեն բնակեցվել Ճապոնիայից գյուղացիական ավելորդ զանգվածով, Թայվանի բնակիչների մշակույթն ու կյանքի կացությունը ձգվել են դեպի Չինաստան, այլ ոչ թե Ճապոնիա։ Այսպիսով, Թայվանի տնտեսական և կրթական ձուլման ծախսերն այդ պահին ապարդյուն են ծախսվել, ուստի հանդես է եկել որպես ճապոնական կայսրությունում հրեական բնակավայրերի կողմնակից՝ խրախուսելով հրեական փախստականների կողմից Մանջուրիայի բնակեցումը, հույս ունենալով, որ այդ տարածքներում կասիմիլյացվեն, աջակցելով ամերիկյան հրեական համայնքին, ինչպես նաև այդ տարածքում կապիտալ ներգրավելով։ Նա հայտարարել է, որ սիոնիստական շարժումը հրեաների իրավունքն է ստեղծել հրեական ազգային մշակույթի կենտրոն, և որ հրեաներն արժանի են, որպես ազգ, իրենց պետությանը ։
Ծանոթագրություններ
Կատեգորիա:Ճապոնացի տնտեսագետներ Կատեգորիա:Տոկիոյի համալսարանի շրջանավարտներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Ֆինիկ
Ֆինիկ, գյուղ Արևմտյան Հայաստանում, Դիարբեքիրի վիլայեթի Ջեզիրեի գավառակում : Գտնվում էր Տիգրիս գետի ձախ ափին, Ջեզիրե քաղաքից 14 կմ հյուսիս-արևմուտք :
Բնակչության մասին տվյալներ չեն պահպանվել։
Ջորջոնե
Ջորջո Բարաբարելլի դա Կաստելֆրանկո, հայտնի է որպես Ջորջոնե (Giorgio Barbarelli da Castelfranco, Giorgione, ), իտալացի նկարիչ, Վերածննդի Վենետիկյան գեղանկարչության դպրոցի մեծագույն ներկայացուցիչ։
Վերածննդի շրջանի վենետիկյան արվեստը հանդիսանում է իտալական արվեստի անբաժան և կարևորագույն մասը։ Ջորջոնեն վենետիկյան փայլուն ծաղկում ապրած գեղանկարչության հիմնադիրն է, վենետիկյան դպրոցի առաջին ներկայացուցիչն, ով պատկանում է վերածննդի դարաշրջանին։
Վազարին գրում է, որ Ջորջոնեն իր ամբողջ կյանքի ընթացքում ունեցել է ազնվական և բարի համբավ, իսկ իր կեղծանունը, որը նշանակում է «Մեծ» ստացել է «հոգու մեծության» համար։ Նա հայտնի էր ոչ միայն որպես նկարիչ, այլ նաև որպես այդ ժամանակաշրջանի Վենետիկի հրաշալի երաժիշտներից մեկը։ Վազարիի խոսքերով նրա երգն ու նվագը համարվում էին աստվածային։
Կենսագրություն
Ջորջո Բարբարելլի դա Կաստելֆրանկոն ծնվել է 1476 կամ 1477 կամ (1478) թվականին վենետիկյան պրովինցիայի ոչ մեծ Կաստելֆրանկո Վենետո (Castelfranco Veneto) քաղաքում։ Եղել է Ջովանի Բելինիի աշակերտը։ Կենսագիրները նրա մասին շատ մանրամասներ չեն թողել։ Իր ընտանիքի մասին հայտնի է միայն այն, որ նա «ամենացածր ծագումն ուներ» (Վազարի)։
Ութսունականների վերջում կամ իննսունականների սկզբում նա տեղափոխվել է Վենետիկ և ընդունվում ժամանակաշրջանի խոշորագույն վարպետի՝ Ջովանի Բելինիի մոտ, որից շատ բան է սովորել։ Նրա հետագա ստեղծագործական կյանքը Բելլինիի պարզ, հայեցողական հանգստությամբ լի պոեզիայի ավանդույթների շարունակությունն էր։
Ուսումն ավարտելուց հետո Ջորջոնեն երկար ժամանակ գրեթե անհայտ է մնացել հայրենիքում։ Այդ ընթացքում նա աշխատել է տարբեր նկարիչների մոտ՝ պատկերազարդելով հարսանեկան ճամպրուկներ։
Ստեղծագործելու համար լավագույն վայր հանդիսացել է Վենետիկը։
Աշխատանքներ
Մեզ են հասել շատ քիչ աշխատանքներ, ինչպես Ջորջոնեից, այնպես էլ նրա արհեստանոցից։ Սակայն պետք է նշել, որ 1958 թվականին Վենետիկում անցկացված առաջին ցուցահանդեսը՝ Ջորջոնեի և «ջորջոնեականներին» նվիրված, հնարավորություն տվեց ոչ միայն հստակեցնել նկարչի աշխատանքների խումբն, այլ նաև նրան վերագրել մի շարք, մինչ այդ վիճելի, աշխատանքներ։
Համեմատաբար վաղ շրջանի (մինչև 1505 թվական) աշխատանքների թվին է պատկանում «Հովիվների երկրպագությունը» Վաշինգտոնի թանգարանից և «Մոգերի երկրկրպագությունը» Լոնդոնի ազգային պատկերասրահում։ Երկրորդ նկարի մասնատվածությունն ու գույնի խստությունը ցույց է տալիս վարպետի ձգտումը հերոսի ներքնաշխարհը փոխանցելու հարցում։
Հավանաբար, 1504 թվականին Տուցիո Կոստանցոն պատվիրում է Կաստելֆրանկոյի Սուրբ Լիբերալե տաճարի Սուրբ Գևորգ կապելլայի խորանային նկարը։ Այժմ «Մադոննա Կաստելֆրանկո» անվամբ հայտնի այս նկարը նախատեսված էր տաճարի խորանի համար։ Նկարչին հանձնարարվել է վերցնել հորինվածքի ավանդական թեմա, բայց հեղինակը տալիս է թեմային բոլորովին նոր, անսովոր լուծում։
1505-ից սկսվում է նկարչի գեղարվեստական հասունության շրջանը, որը շուտով ընդհատվում է մահացու հիվանդությամբ։ Այս կարճ հնգամյակում նա ստեղծել է իր հիմնական գլուխգործոցները՝ «Հուդիթ», «Որոտ», «Քնած Վեներան», «Համերգ» և մի քանի դիմանկարներ։
Ջորջոնեին հետաքրքրում էր ոչ թե անհատական արտահայտված բնավորության անկրկնելի ուժը, այլ ավելի կոնկրետ հոգևոր վիճակը, որում գտնվում է մարդը։ Այդ պատճառով նրա աշխատանքներում բացակայում է բնավորության դիամանկարային կոնկրետությունը, ինչը, որոշակի բացառություններով (Միքելանջելո), իշխում է Վերածննդի վարպետների մոնումենտալ աշխատանքներում։ Բացի այդ Ջորջոնեի ստեղծագործությունները մոնումենտալ չեն։ Որպես կանոն, ոչ մեծ չափերի են։ Ուղղված չեն մարդկանց մեծ զանգվածներին, նախատեսված են նուրբ ներաշխարհ ունեցող արվետասերի համար։ Դրանում է վարպետի յուրահատուկ հմայքն ու որոշակի սահմանափակումները։
Ջորջոնեի համար բնորոշ չէ դիմանկարային սրությունը։ Բայց դա բոլորովին չի նշանակում, որ նրա կերպարները, դասական անտիկ արվեստի նման, զուրկ են կոնկրետ յուրօրինակությունից։ Նրա մոգերը «Մոգերի երկրպագությունը» և փիլիսոփաները «Երեք փիլիսոփա» աշխատանքներում միմյանցից տարբերվում են ոչ միայն տարիքով, այլ ամբողջ անհատական կերպարով։ Սակայն փիլիսոփաները կերպարների ինդիվիդուալ տարբերությունների հետ մեկտեղ դիտվում են ոչ թե արպես անկրկնելի, վառ, դիմանկարային բնորոշմամբ անհատականություններ կամ առավել ևս երեք տարիքների պատկերում (պատանի, հասուն տղամարդ, ծերունի), այլ մարդկային հոգու տարբեր կողմերի արտահայտում։
Իդելական և կոնկրետ կենդանի մարդու յուրօրինակ սինթեզ են հանդիսանում Ջորջոնեի դիմանկարները։ Նրա, առավել բնորոշ դիմանկարներից է Անտոնիո Բրոկարդոյի՝ մոտ 1508-1510, Բուդապեշտի թանգարանում պահվող դիմանկարը։ Դրանում, անկասկած, հստակորեն փոխանցվում են ազնվական երիտասարդի անհատական դիմանկարային առանձնահատկությունները, սակայն դրանք մեղմացված են, ենթարկվում են բացարձակ մարդու կերպարին։ Երիտասարդի ձեռքի ազատ շարժումն, էներգիան, որն զգացվում է ազատ, լայն հագուստի տակ քողարկված մարմնում, գունատ, թուխ դեմքի, կիսաթեք գլխի ազնվական գեղեցկությունը, մեծ ընդգծված բերանի կոնտուրի գեղեցկությունը, մտածող երազկոտությունն ստեղծում են ազնվական ուժով լեցուն, մտախոհ մարդու կերպար։ Բնապատկերը, ոչ թե կրկնում է կերպարի ռիթմն ու բնավորությունը, այլ անուղղակիորեն համահունչ է այդ բնավորությանը։
1506–1507 թվականին Ջորջոնեն հասնում է ստեղծագործական հասունության, և այդ ժամանակ էլ տեղի է ունենում 15-րդ դարի համեմատ դիմանկարի նոր տեսակի ձևավորումը։ Դրանցում արտահայտվում է կերպարների ներքին, կենտրոնացված և հոգևոր աշխարհն։ Դա հատկապես վերաբերում է «Լաուրայի» դիմանկարին։ Սև ֆոնին պատկերված դափնու լայն տերևներն, շրջանակում են երիտասարդ կնոջ պատկերն։ Նկարի տարածությունն և խորությունն ստեղծվում էր երեք-չորրորդ շրջադարձով, հանգիստ կլոր դեմքով, սև, հեռուն ուղղված աչքերով, մեծ բարանով։ Ամբողջ կերպարն ուսումնասիրողներին ստիպում է ենթադրել, որ այստեղ պատկերված է կամ կուրտիզանուհի, կամ Պետրարքայի սիրուհի Լաուրան։
1506–1507 թվականներին Ջորջոնեն հասնում է ճանաչվածության գագաթնակետին։ Երիտասարդ նկարիչները լքում են Բելլինիի արվեստանոցն և տեղափոխվում իր մոտ։ Նրանց թվում էր նաև Տիցիանն։ Բելլնիից Ջորջոնեին են անցնում նաև վենետիկյան կառավարության պատվերներն, որը 1507 թ-ին պատվիրում է Դոժերի պալատի նկարներն, իսկ հաջորդ տարի գերմանացի առևտրականների տան ճակատի որմնանկարներն։ Այս աշխատանքներն չեն պահպանվել, պահպանվել են միայն ժամանակակիցների խանդավառ մեկնաբանություններն։
Ջորջոնեի ստեղծագործություններն ավարտվում են «Քնած Վեներան» և «Համերգ» աշխատանքներով։ Այս նկարները մնացել են անավարտ և դրանց բնապատկերային ֆոնն ավարտին է հասցվել Ջորջոնեի կրտսեր ընկերոջ և աշակերտի՝ Տիցիանի կողմից։
Հուդիթ
Հանգիստ արևածագին նախորդող պարզ բնապատկերի ֆոնի վրա կաղնու ստվերում կանգնած է սլացիկ և մտախոհ Հուդիթը։ Ձեռքում պահում է մի ծայրով հողի մեջ մտած թուր, որի սառը փայլն հակադրվում է Օլոֆերնի գլխին դրված ոտքի ճկունությանը։ Դեմքի վրա անըմբռնելի կիսաժպիտ է։ Ընդհանուր առմամբ տիրապետող մոտիվը երազկոտ տրամադրության պարզ և հանգիստ մաքրությունը։ Սակայն ինքը կերպարը և՛ թրի, և՛ կտված գլխի առեղծվածային մոտիվն, այս երկակի տրամադրության բարդությունը ժամանակակից հանդիսատեսի համար թողնում է որոշակի առեղծված։
Քնած Վեներան
«Քնած Վեներան» (մոտ 1507–1508), եթե լիներ հեղինակի միակ աշխատանքը, ապա կբերեր նրան մեծ ճանաչում։ Այն կորցրել է իր գեղարվեստական որակները մի շարք վնասվածքների և վերականգնողական աշխատանքների արդյունքում։ Սակայն չնայած դրան այս աշխատանքում մեծ հումանիզմով, գրեթե անտիկ հստակությամբ բացահայտվում է մարդու հոգևոր և ֆիզիկական գեղեցկության միասնությունն։ Հանգիստ քնած մերկ Վեներան պատկերված է գյուղական բնապատկերի ֆոնի վրա։ Ամպոտ միջավայրը փափկեցնում է բոլոր կոնտուրներն՝ պահպանելով ֆորմաների պլաստիկական արտահայտվածությունն։
Վերածննդի այլ ստեղծագործությունների նման այս աշխատանքում Վեներան ներփակված է իր գեղեցկության մեջ և կարծես թե հեռացված է և՛ հանդիսատեսից, և՛ իրեն շրջապատող բնությունից։ Պատահական չէ, որ Վեներան քնած է պատկերված։ Գլխի հետևն գցած աջ ձեռքն ստեղծում է միասնական ռիթմիկ ուղի, որն շրջապատում է մարմինն ու սեղմում է ֆորման միասնական սահուն կոնտուրում։ Ստեղծվում է թափանցիկ մաքրություն, որն ստեղծվում է այն ժամանակ երբ մաքուր հոգին ապրում է կատարյալ մարմնում։